Отчет

 за дейността на НЧ”Развитие- 1905”

 с. Генерал Тошево за 2023г.

 Има един уникален културен феномен от световна величина, един само наш си модел и това е българското Читалище. Съвременното читалище е наследник на българската самодейност през периода на Възраждането. Целта му е била една – съхраняване на традиционните български ценности и добродетели. Там е създадено мястото на просвещение, което и до днес е такова. Българинът винаги се е стремил към знание, той винаги е търсел книгата като врата към света. И една от важните първи задачи на читалищата е била библиотечното дело и неговото обогатяване. Читалището е сърцето на селото и местната общност, то е единственият създател на културен живот в него.

Основни цели и задачи на читалището са:

1. Читалището да продължи да се развива като самоуправляващ се културен институт.

2. Читалището да продължи да работи и се развива извън сферата на политиката.

3. Читалището съчетава в себе си чертите на обществена организация и културен институт.

4.Читалището е независима културно-просветна организация, която работи за създаване и обмен на културни ценности.

Да спомага изграждането на ценностна система у децата и младежите. Да опазва културно-историческото наследство и националните традиции. Да организира и провежда местни празници и да участва в общински празници, национални събори и международни фестивали. Да разшири съдържателния и социалния обхват на читалищната дейност за привличане на по-широк кръг население. Да използва фолклора като средство за възпитание. Да разработва и реализира инициативи, проекти за общностно местно развитие и финансиране на читалищната дейност. Да работи за осигуряване на по-добра, по-съвременна и по-висококачествена образователна, културна, социална и информационна среда на населението. Да поддържа активно партньорство с общинската и областната администрации и НПО, както и с културните институции и бизнеса за взаимна полза. Да обогатява библиотечния фонд чрез закупуване на нова литература, участие в проекти и чрез дарения. Да съхранява, обогатява и ремонтира материалната база на читалището с помощта на община Тунджа и участие в проекти.

Читалищното настоятелство в състав: председател- Иван Василев Николов, зам.председател- Таня Златева Георгиева и членове Марийка Колева Георгиева, Донка Стоянова и Ваня Георгиева проведе 11 заседания през годината за решаване на текущи въпроси свързани с работата на читалището. Понякога се е налагало в движение да решаваме някои въпроси породи кратките срокове.

Дейности:

1. Библиотечна и информационна дейност-

В библиотечния фонд на читалището има 7335 библиотечни единици. През изтеклата 2023 година бяха регистрирани 102 читатели, общият брой на посещенията в библиотеката бяха 720, като 500 за дома, 200 в читалнята и 20 за други събития. Чрез табла и витрини се изнасяше информация за ново набавена литература, за културният живот на библиотеката и за услугите, които предлага на потребителите. Библиотеката рекламира дейността си и тази на читалището чрез рекламни покани и обяви за предстоящите мероприятия. През годината са раздадени 720 тома библиотечни документи- художествена литература, художествена за деца и отраслова литература за деца и други документи-200. През 2023 г. за фонда на библиотеката са набавени 200 тома библиотечни документи придобити от собствени средства и от дарения. Отчислените библиотечни документи няма. Смело можем да се похвалим че в края на миналата година имаме спечелен пореден проект към МК „Българските библиотеки- съвременни центрове за четене и информираност 2023” на стойност 1228.78 лв. и в началото на тази година закупихме 79 книги. Библиотечните мероприятия, които организираме са в полза на децата и учениците, а именно маратон на четенето, по време на лятната занималня децата подкрепиха четенето с „Четене на открито”. В месеца на книгата и авторското право –април четохме книги на децата от село.

1. Културно- масова работа-

Културно-масовата работа през годината беше насочена предимно към празници, бележити дати, чествания и годишнини. Всички инициативи в читалището се случват с активна взаимна работа с децата от село, с помощта на самодейци, доброволци и членове на НЧ като пример за екипна работа.

1. Художествено-творческа дейност

В читалището развиват своя талант и умения деца и възрастни. Певческата група „Талашманлийски напеви” с ръководител Донка Стоянова имаше участия във всички мести празници,а също така има спечелени златни медали и плакети и дипломи от участията си в събори и фестивали- с. Красен- „Еньовденски събор на язовир Дрен”, гр. Китен- Национален музикален фестивал „Фолклорен изгрев” и Седма национална фолклорна среща„Китен и приятели”. Ръководител на детския танцов състав „Талашманлийски божурчета” е Таня Георгиева. Децата имаха възможност да покажат своите умения в концерти, организирани по повод местни празници; да участват и завоюват златни медали, златни статуетки, плакети и дипломи от сцените в гр. Китен и с. Красен. Самодейните състави се включват ежегодно в инициативата „Пробуждане с хоро”.

 Към читалището има и група за художествено слово, лазарска група и коледарска група. Всяка една от групите участва заедно и по-отделно в различни концерти и празници организирани от читалището Бабин ден; Трифон Зарезан; Баба Марта; Ден на самодееца, Трети март; Осми март, Първа пролет; Лазаровден; Великден, 24 май; Деня на Ботев и загиналите за свободата на България, Деня на Съединението, Обявяване независимостта на България, Деня на будителите, Деня на християнското семейство, Коледа. Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото. Да са им честити наградите и да им пожелаем здраве и вдъхновение за още много творчески изяви и успехи! Не можем да пропуснем и школата по шахмат за деца, която бе създадена през лятото на 2023 г. от нашия съселянин Бенко Русев, който воден от родолюбиви подбуди пътуваше два дни в седмицата от Сливен до нашето село и обратно, за да учи децата да мислят и да играят шах. Друга форма на работа в читалището е лятната занималня – тя действа от няколко години и в нея се обучават и забавляват деца на различна възраст.

 Читалищното настоятелство през изминалата година се стремеше да разнообрази делниците и празниците на населението на село Генерал Тошево. Без да мислим,че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората, и че за постигане на още по-добри резултати разчитаме на всички вас, членовете на читалищното настоятелство, самодейците и доброволци.